Publication: Magyar Közlöny
Issue: MK-2002-2 (Year: 2002, Number: 2)
Era: 1990-2004
Section: Az Alkotmánybíróság a 33/2000. (X. 20.) AB határozatával a Vjt. 5. § (1) bekezdése alkotmányellenességének
Paragraph Index: 459

Az Alkotmánybíróság a 33/2000. (X. 20.) AB határozatával a Vjt. 5. § (1) bekezdése alkotmányellenességének megállapítására és megsemmisítésére, továbbá mulasztásban megnyilvánuló alkotmányellenesség megállapítására vonatkozó kérelmet elutasította (ABH 2000, 221.). Az Alkotmánybíróságnak ez a határozata a független jelöltekkel kapcsolatos vizsgálatot végezte el. Jelen indítvány a Vjt. 5. § (1) bekezdését a társadalmi szervezetek jelöltállítási joga oldaláról támadja. Mindezek alapján az „ítélt dolog” megállapítására nem került sor, és az Alkotmánybíróság a jelen indítványt érdemben vizsgálta.

Source: https://magyarkozlony.hu/hivatalos-lapok/abc728757ffdbde288c638577cc05af02b933c23/dokumentumok/611c9a3bf16d2d0e492c1f1a44235b04174e190c/letoltes